
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A   NR. 31
                                                           din 28 februarie 2019
privind organizarea, administrarea şi întreţinerea păşunilor proprietatea privată a 
                                                              Municipiului Sighişoara pe anul 2019

           Consiliul Local al Municipiului Sighişoara, întrunit în ședință ordinară,
           Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 2.813/01.02.2019, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat  cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;  

            Ţinând cont că pentru organizarea, administrarea şi întreţinerii păşunilor este necesar a se stabili şi în acest an, numărul de zile pe care beneficiarii contractelor de concesiune, respectiv închiriere, care au ca obiect suprafeţele de pajişte utilizate pentru păşunat, precum şi deţinătorii de animale învoite în păşune, au obligaţia să le presteze pentru întreţinerea acestora;

            Având în vedere prevederile contractelor de concesiune, respectiv închiriere, care au ca obiect suprafeţele de pajişte utilizate pentru păşunat, respectiv 9,90 ha. în păşunea Tele-ski, 88,49 ha. în păşunea Colboşi şi 155,55 ha. în păşunea Corni, suprafaţa totală concesionată sau închiriată fiind de 253,94 ha.;

Având în vedere prevederile Ordonanţei de Urgenţă a Guvernului nr. 34/2013 privind organizarea, administrarea şi exploatarea pajiştilor permanente şi pentru modificarea şi completarea Legii fondului funciar nr. 18/1991, cu modificările şi completările ulterioare; 

Având în vedere prevederile Legii nr. 213/1998 privind bunurile proprietate publică, cu modificările și completările ulterioare;


Având în vedere prevederile Legii nr. 72/2002, legea zootehniei, republicată;

Având în vedere prevederile Legii nr. 46/2008 privind Codul Silvic, republicată, cu modificările și completările ulterioare;


Având în vedere prevederile Ordinului comun nr. 541/210/2009 al M.A.P.D.R. și M.A.I. pentru modificarea și completarea Strategiei privind organizarea activității de îmbunătățire și exploatare a pajiștilor la nivel național, pe termen mediu și lung, aprobată prin Ordinul ministrului agriculturii, alimentației și pădurilor și al ministrului administrației publice nr. 226/235/2003;

Luând în considerare propunerile exprimate prin Raportul de specialitate comun al Arhitectului Șef și al Direcţiei Administrarea Patrimoniului, înregistrat cu nr. 2.812/01.02.2019, cu privire la organizarea, administrarea şi întreţinerea păşunilor proprietatea privată a Municipiului Sighişoara în anul 2019, fiind îndeplinite prevederile legale în acest sens; 
Având în vedere avizele favorabile ale tuturor comisiilor pe domenii de specialitate;
În baza art. 36 (2) lit. „b” şi „c”, (4) lit. „c” şi (9) art. 45 (3) şi a art.115 (1) lit. „b” din Legea nr. 215/2001, Legea administraţiei publice locale, republicată, cu modificările şi completările ulterioare,

           H O T Ă R Ă Ş T E :
Art. 1. Pentru acoperirea cheltuielilor privind organizarea, administrarea şi întreţinerea păşunilor proprietatea privată a Municipiului Sighişoara pe anul 2019, se stabilesc următoarele taxe:

a. Pentru păşunatul animalelor indiferent de categoria păşunii, cu excepţia suprafeţelor de păşune care sunt concesionate sau închiriate:
- 
bovine şi cabaline adulte



-  44,24 lei / cap;  

- 
tineret bovin şi cabalin 1 - 2 ani 


-  22,76 lei / cap; 

- 
tineret bovin şi cabalin sub un an


-  10,11 lei / cap; 

- 
ovine şi caprine peste un an



-  12,64 lei / cap; 

- 
tineret ovin şi caprin sub un an


-    6,32 lei / cap.

b. Pentru întreţinerea curentă a păşunilor, inclusiv a suprafeţelor de păşune care sunt concesionate, închiriate, date în administrare sau folosinţă – curăţiri de mărăcini, arbori şi arboreţi, amenajarea şi întreţinerea adăpătorilor, împrejmuirilor, administrarea îngrăşămintelor, etc. fiecare concesionar, chiriaş sau deţinător de animale învoite la păşune este obligat să execute o contribuţie în muncă, după cum urmează, pentru:
-   un cap bovină






:
2 zile; 

-   un cap tineret bovin





:
1 zi; 

-   un cap cabalină






:
2 zile;

-   10 capete ovine şi caprine





:
2 zile.

Contravaloarea unei zile de muncă neefectuată se consideră la suma de 25,00 lei. 

Scoaterea animalelor în păşune, inclusiv pe suprafeţele de păşune care sunt concesionate sau închiriate, se va putea face numai după, achitarea integrală a taxelor, a redevenţei sau chiriei, după caz  şi executarea lucrărilor de întreţinere şi curăţire a păşunii. 

Art. 2. Fiecare deţinător de animale învoite în păşune, concesionar sau chiriaş este obligat să desfăşoare un păşunat raţional, cu respectarea perioadei de refacere a covorului vegetal după fiecare ciclu de păşunat. De asemenea, va lua măsuri privind curăţarea păşunilor, eliminarea buruienilor toxice, târlirea (mutarea strunjilor) la interval de 5 zile, eliminarea excesului de apă, gruparea animalelor în păşune, aplicarea acţiunilor sanitar-veterinare obligatorii.

 Art. 3. Fiecare deţinător de bovine învoite în păşune și fiecare concesionar sau chiriaş care utilizează pășunea concesionată sau închiriată pentru pășunatul bovinelor, este obligat să transporte şi să administreze în locurile anume stabilite cel puţin 1 tonă gunoi de grajd pentru fiecare bovină adultă. 

Art. 4. Este interzis păşunatul în fondul forestier, în perdelele forestiere de protecţie şi în perimetrele de ameliorare a terenurilor degradate sau în alunecare.

Art. 5. Se aprobă programul de organizare, gospodărire, întreţinere şi administrare a păşunilor pe anul 2019, conform anexei nr. 1 şi anexei nr. 2, care fac parte integrantă din prezenta hotărâre.

Art. 6. Primarul Municipiului Sighişoara va stabili prin dispoziţie data ieşirii în păşune, sens în care, acesta este mandatat de Consiliul Local al Municipiului Sighişoara. 

Art. 7. Cu aducerea la îndeplinire a prevederilor prezentei hotărâri se încredinţează Primarul Municipiului Sighișoara şi aparatul de specialitate al acestuia.

Art. 8. Prin  grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro  

PREŞEDINTE DE ŞEDINŢĂ,

  

      Șoneriu Mihai - Marcel        
                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;
  1 ex. Arhitectul Șef;
  2 ex. Direcţia Administrarea Patrimoniului;
  1 ex. Biroul Buget, Contabilitate, Salarizare - Direcţia Economică;
  1 ex. Biroul Juridic.

11 ex. 

B.A.
